На основу члана 116. став 1., 2., 5., 9. и 13. , члана 117. став 1. Закона о основама система, образовања и васпитања („Службени гласник РС“, број 88/17 и 27/18-др. закон), члана 32. Закона о локалној самоуправи („Службени гласник РС“ број 129/07, 83/14 – др.закон, 101/16 – др. закон и 47/18), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18), Скупштина општине Владичин Хан, на седници одржаној дана 16.09.2018. године, донела је

**Р Е Ш Е Њ Е**

**О ИМЕНОВАЊУ ЧЛАНОВА**

**ШКОЛСКОГ ОДБОРА ГИМНАЗИЈЕ „ЈОВАН СКЕРЛИЋ“ У ВЛАДИЧИНОМ ХАНУ**

**I**

**У школски одбор Гимназије „Јован Скерлић“ у Владичин Хан именују се:**

- **Из реда запослених**:

1. Ђорђевић Биљана, из Сурдулице, ул Капетана Радише Лукића бр. 22 професор историје

2.Раденковић Биљана, из Владичиног Хана, ул.Ратка Павловића бр. 5/3 професор филозофије

3. Стевановић Виолету, из Владичиног Хана, с. Сува Морава дипл. хемичар опште хемије

**- Испред Савета родитеља**:

1Ђорђевић Станко, из Владичиног Хана ул. Вука Караџића бр.66, IV ССС

2.Марчић Јасмина из Владичиног Хана, ул. Николе Тесле бр.36, IV ССС

3. Радисављевић Горан из Владичиног Хан, улКосте Стаменковића бр.1, висока стручна спрема - учитељ

**-Испред јединице локалне самоуправе:**

1. Душан Аризановић, из Владичиног Хана, ул. Београдска 46, мастер инжењер заштите на раду

2. Иван Костић, из Владичиног Хана, с. Љутеж, струковни економиста

3. Милош Младеновић из Владичиног Хана, ул Цара Душана бр.26, мастер инжењер заштите на раду

**II**

Мандат именованим члановима Школског одбора из тачке 1. овог Решења траје четири (4) године.

Мандат именованим члановима Школског одбора, почиње да тече од дана истека мандата члановима Школског одбора, који су именовани решењем број 06-126/10/2014 од 16.08.2014. године („Службени гласник Града Врања“ број 19/14), решењем број 06-152/12/2015-01 од 18.11.2015. године („Службени гласник Града Врања“ број 22/15), решењем број 06-104/21/2016-01 од 22.10.2016.године („Службени гласник Града Врања“ број 32/17) и решењем број 06-188/8/17-IV/04 од 10.11.2017.године(„Службени гласник Града Врања“ број 28/17).

**III**

Почетком примене овог Решења, престаје да важи Решење о именовању чланова школског одбораГимназије “Јован Скерлић“ у Владичином Хану број 06-126/10/2014 од 16.08.2014. године („Службени гласник Града Врања“ број 19/14), решење број 06-152/12/2015-01 од 18.11.2015. године („Службени гласник Града Врања“ број 22/15), решење број 06-104/21/2016-01 од 22.10.2016.године („Службени гласник Града Врања“ број 32/17) и решење број 06-188/8/17-IV/04 од 10.11.2017.године („Службени гласник Града Врања“ број 28/17).

**IV**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 116. став 1., 2., 5., 9. и 13. и члана 117. став.1. Закона о основама система, образовања и васпитања („Службени гласник РС“, број 88/17 и 27/18-др. закон), члана 32. Закона о локалној самоуправи („Службени гласник РС“ број 129/07, 83/14 – др.закон, 101/16 – др. закон и 47/18), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став.1. наведеног закона прописано је да мандат органа управљања траје четири године.

На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитиву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Управним судом у Београду – Одељење у Нишу у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-131/11/18-I**

**П Р Е Д С Е Д Н И Ц А,**

**Данијела Поповић**